# Priručnik za Lokalizuj

Nikolaj
Šaforostov (Николай Шафоростов, Nick Shaforostoff)

    shaforostoff@kde.ru

Časlav
Ilić

    caslav.ilic@gmx.net

prevod
2007-2009
Nikolaj Šaforostov
&FDLNotice;
2008-09-10
0.3

Lokalizuj je sistem za računarski potpomognuto prevođenje, usredsređen na produktivnost i potvrdu kvaliteta. Primenjuje pristup pasus‑po‑pasus kada se prevodi dokumentacija, a poruka‑po‑poruka kada se prevode delovi GUI‑ja.

Lokalizuj
lokalizacija
prevođenje

## Uvod

Pokrenete li Lokalizuj bez argumenata komandne linije, pojaviće se dva velika višeredna unosa, kao i nekoliko alatnih prikaza. Ti se prikazi mogu naslagati (slično jezičcima), izdvojiti, ili sakriti. Fajlove za prevođenje čini mnoštvo parova izvorni-ciljni jezik, zvanih poruke. Jedna poruka obično odgovara jednoj niski korisničkog sučelja, ili jednom pasusu dokumentacije. Prvi višeredni unos prikazuje izvorni deo poruke; drugi unos sadrži prevod, koji se može uređivati. Kroz poruke se možete kretati putem prikaza Stablo poruka, ili tasterima PageDown i PageUp.

Preporučljivo je da se umesto upotrebe menija i traka alatki naviknete na prečice s tastature, jer će te tako biti produktivniji. Na primer, Alt_ prebacuje između prikaza kada su naslagani u jezičke, a AltQ pokreće upit unutar prikaza Veb upit.

Poruka može biti prevedena ili neprevedena. Tekst prevedene poruke može biti odobren ili neodobren (što se ponekad zove i mutan). Neodobreni tekst prevoda ispisuje se kurzivom. Lokalizuj vam omogućava lako skakanje kroz neodobrene poruke u fajlu; potražite prečice u meniju Idi. Pri skakanju, neprevedene poruke se isto uzimaju kao neodobrene.

## Projekti

Projekti su jedna od glavnih zamisli u Lokalizuju. Projekat čini fajl sa putanjama k fasciklama s prevodima, šablonima, i pomoćnim fajlovima: pojmovniku, automatizujućim skriptama, prevodilačkim memorijama. Kad god Lokalizuj otvori fajl a da projekat nije prethodno učitan, potražiće projektni fajl u roditeljskim fasciklama (do četiri nivoa iznad). Ako pokrećete Lokalizuj iz komandne linije, projektni fajl možete navesti opcijom `--project`.

Prevodilačke memorije, za razliku od projektnih fajlova, pojmovnika i skripti, ne dele se među članovima tima. One se stvaraju i održavaju pod domaćom fasciklom korisnika, odnosno, prevodilačke memorije svih projekata skladištene su u istoj fascikli; tako se svaka može koristiti u svakom projektu.

### Pregled projekta

Pod jezičkom Pregled projekta dato je stablo fajlova sa statistikom tekućeg projekta, poput procenta prevedenosti i poslednjeg prevodioca. Odatle možete otvoriti fajl pod novim jezičkom u tekućem prozoru Lokalizuja.

## Pojmovnik

Nije li vam dodijalo upisivanje jednog te istog niza reči iznova i iznova, samo zato što bi vam više vremena oduzelo da pronađete prethodni prevod i kopirate-nalepite? Lokalizuj zato daje alatni prikaz pojmovnika, u kome samo uočite (čest) niz reči i umetnete ga pritiskom prečice.

Naravno, pojmovnik se prethodno mora ispuniti nizovima reči. Za to na raspolaganju stoji uređivač pojmovnika, kojim takođe možete neposredno pretraživati pojmovnik.

Prikaz pojmovnika u donjem desnom uglu izdaje unose iz pojmovnika prigodne za trenutnu poruku.
Prikaz pojmovnika u donjem desnom uglu izdaje unose iz pojmovnika prigodne za trenutnu poruku.

## Prevodilačka memorija

Prikaz Prevodilačka memorija (TM) omogućava prevlačenje u njega fascikle sa zbirkom prevedenih fajlova (recimo, iz prozora Dolphina), počim će, za nekoliko minuta, automatski početi da daje predloge prevoda pri svakoj promeni poruke. Za umetanje predloga u trenutnu poruku, koristite prečice Ctrl1, Ctrl2, i tako dalje, prema broju predloga.

Pritiskom F7 dobijate jezičak Prevodilačka memorija, za postavljanje slobodnih upita. Klik na rezultat pretrage otvara odgovarajući fajl na toj poruci. Ako želite brzo da otvorite neki fajl (koji je već dodat TM‑u) u projektu, umesto pregledanja kroz Pregled projekta možete samo upisati njegovo ime u polje Maska fajla:, zaključno sa ‘*’.

Motor TM‑a indeksira sve poruke, uključujući mutne i neprevedene. Ovo u potpunosti odmenjuje mogućnost pretrage kroz fajlove, koja mora nanovo da prođe kroz sve fajlove u projektu za svaki naredni upit.

Lokalizuj s rezultatima pretrage prevodilačke memorije za trenutnu poruku.
Lokalizuj s rezultatima pretrage prevodilačke memorije za trenutnu poruku.

## Mogućnosti sinhronizacije prevoda

Sinhrorežim štedi puno vremena urednicima, u slučajevima kada dva ili više prevodilaca rade istovremeno na jednom fajlu, ili kada treba održavati prevode u nekoliko razvojnih grana softvera.

Lokalizuj omogućava brzo kretanje kroz poruke koje se razlikuju, prikazujući razlike reč‑po‑reč. Tako, daje dva sinhroprikaza: Primarni sinhro i Sekundarni sinhro. Oni su istovetni, ali se prvi obično koristi za stapanje prevoda, a drugi za sinhronizaciju između dve grane softvera.

Pošto ste kopirali prevod iz pomoćnog fajla (sinhronizovali ga), sve potonje izmene tog unosa biće preslikane nazad u pomoćni fajl.

### Stapanje

Jedna od namena sinhrorežima je ispitivanje izmena koje su načinili prevodioci novajlije — kada se ne možete pouzdati u kvalitet učinjenog.

Otvorite prvobitni fajl, pa prevucite njegovu dopunjenu verziju u prikaz Primarni sinhro. Potom se kroz unose koji se razlikuju možete kretati prečicama AltDole i AltGore (možete postaviti i neke druge, kao i obično u KDE programima).

Lokalizuj pri stapanju izmena u prevodu
Lokalizuj pri stapanju izmena u prevodu

### Preslikavanje

Sinhrorežim se može koristiti i za istovremeno uređivanje prevoda u dve različite grane. U opcijama projekta, pod stavkom Fascikla grane: zadajte putanju korene granske fascikle, i Sekundarni sinhro će automatski otvarati fajlove iz te grane. Kako izmenite poruku u glavnoj grani, tako će se to odraziti na istu poruku u drugoj grani (naravno, ako je ima tamo).

Na primer, ako prevodite KDE možete dovući deblo u `/home/xx/hacking/kde/trunk/l10n-kde4/sr`, granu u `/home/xx/hacking/kde/branches/stable/l10n-kde4/sr`, i Lokalizujem napraviti projekat `/home/xx/hacking/kde/trunk/l10n-kde4/sr/projekat.ktp` u kojem postavite `BranchDir=../../../branches/stable/l10n-kde4/sr`. Onda radite preko ovog projekta, predajući izmene i u deblo i u granu.

### Razlika u izvoru

Kada se izvorni tekst izmeni, Gettextove alatke ažuriraju fajlove prevoda obeležavajući izmenjen izvorni tekst kao mutan (ili neodobren u drugoj terminologiji). Takođe skladište prethodni izvorni tekst kako bi prevodioci mogli tačno uočiti učinjene izmene. Lokalizuj olakšava život prevodiocu time što ističe izmenjene delove izvornog teksta u prikazu Razlika u izvoru.

Lokalizuj ističe delove izvornog teksta izmenjene od poslednjeg pregleda prevoda
Lokalizuj ističe delove izvornog teksta izmenjene od poslednjeg pregleda prevoda

## Zasluge i licenca

Lokalizuj

Autorsko pravo za program © 2007-2009, Nikolaj Šaforostov shaforostoff@kde.ru

Nešto kô̑da preuzeto iz KBabela, Lokalizujevog prethodnika.

Autorsko pravo za dokumentaciju © 2007-2009, Nikolaj Šaforostov shaforostoff@kde.ru

Autor:

- Nikolaj Šaforostov (Николай Шафоростов, Nick Shaforostoff) shaforostoff AT kde.ru

Više detalja potražite na domaćoj stranici Lokalizuja.

preveo Časlav Ilić caslav.ilic@gmx.net

&underFDL; &underGPL;

&documentation.index;